Gandia implanta l'escoleta matinera gratuïta per fomentar la conciliació laboral i familiar
10 novembre 2023

## Gandia implanta l'escoleta matinera gratuïta per fomentar la conciliació laboral i familiar10 novembre 2023Última actualització: 10 novembre 2023

![](../gestion/img/480a4fa93a29aedbf12ee2460770d03a53bab723df7d2ced7395f39e8ee26439.jpg)  
  

La **regidora delegada d'Igualtat, Maribel Codina** i la **regidora delegada d'Educació, Esther Sapena**, han presentat hui **l'Escoleta Matinera**, una iniciativa que començarà a funcionar en les Escoletes Municipals el pròxim dijous, **16 de novembre**.  
  
El projecte, **subvencionat pel Pla Corresponsables de la Comunitat Valenciana**, consisteix en un **servei gratuït** que permetrà als pares i mares deixar als seus fills i filles als centres abans de l'habitual.  
  
Respecte a **l'horari** l'accés al servei d'Escola Matinera **serà de 7.50 h a 8.00 h o de 8.20 h a 8.30 hores**. S'espera que la iniciativa, a la que ja poden inscriure's els interessats, **puga beneficiar a un total de 200 famílies**. Les persones interessades en fer ús del servei han de **comunicar la seua adhesió al programa a la directora de l'escoleta des de hui fins al pròxim 14 de novembre**.  
  
D'aquesta manera, aquells que no puguen permetre's pagar a una persona perquè cuide d'ells i no tenen a ningú que puga fer-ho, no es veuran obligats a reduir la seua jornada laboral. Així doncs, ha comentat **Codina,** _**"es promouran la conciliació familiar i laboral i la igualtat entre homes i dones"**_.  
  
Per la seua part, **Sapena ha explicat que les persones encarregades** de dur a terme aquesta labor, **seran d'una empresa externa**. No obstant això, durant aquest mes de novembre les educadores dels centres acompanyaran a les noves professionals per a _**"garantir una transició progressiva i respectuosa amb l'alumnat"**_.  
  
_**"Continuarem vetlant perquè l'atenció de qualitat a l'alumnat siga la prioritat de totes les nostres accions, però sense oblidar les necessitats dels pares i mares"**_, ha afegit.

[Twittear](https://twitter.com/share)